**Cyfathrebu Prosiect Ymchwil**

**Arweiniad a Thempledi ar gyfer Ymchwilwyr**



Cynnwys

[Cyflwyniad 3](#_Toc201238456)

[Cynllunio Cyfathrebu 4](#_Toc201238457)

[Beth sydd angen ei gyfathrebu? 4](#_Toc201238458)

[Pryd mae angen cyfathrebu’r ymchwil? 4](#_Toc201238459)

[Gyda phwy i gyfathrebu’r ymchwil 6](#_Toc201238460)

[Sut i gyfathrebu ymchwil 7](#_Toc201238461)

[Gwerthuso Llwyddiant Cyfathrebu 10](#_Toc201238462)

[Prif Gysylltiadau 10](#_Toc201238463)

[Rhagor o adnoddau 10](#_Toc201238464)

## Cyflwyniad

Gall cyfathrebu ymchwil ymddangos yn frawychus, yn waith caled ac yn heriol ar adegau, yn enwedig os yw'r ymchwil yn gymhleth, yn amrywiol ac yn debygol o fod wedi cymryd nifer of flynyddoedd. Gall fod yn anodd nodi cysyniadau allweddol ac effaith ddisgwyliedig yr ymchwil, sydd yn allweddol i gyfathrebu’n effeithiol i wahanol bartïon â diddordeb.

Fodd bynnag, mae gan gynllunio ar gyfer ac ymgysylltu â chyfathrebu ar gyfer y cylch bywyd ymchwil lawer o fuddion:

* **Enw da**

Mae sicrhau fod gan gyd-weithwyr, cymheiriaid, myfyrwyr a’r gymuned addysg ehangach yr holl wybodaeth am weithgareddau ymchwil a chanlyniadau yn gwella enw da a chyfleoedd ymchwil yn y dyfodol. Mae’n helpu i ddenu myfyrwyr, partneriaid a chyd-ymchwilwyr.

Gall ymgysylltu cyhoeddus â chymunedau nad ydynt yn academaidd gynorthwyo gydag ‘effaith byd go iawn’ ymchwil. Gall gynyddu cefnogaeth ar gyfer nodau ymchwil a chanlyniadau disgwyliedig a gall hefyd ehangu’r gronfa o gyfranogwyr posibl.

* **Cysylltiadau**

Mae sicrhau fod gan bartïon sydd â diddordeb ddealltwriaeth a gwybodaeth o ymgymeriadau ymchwil yn helpu i ehangu rhwydweithiau a chyfleoedd cyd-weithio. Gall hefyd agor drysau i amrywiaeth o gyfleoedd megis fel siaradwr gwadd, rolau ar baneli a phenodiadau ymgynghorol.

* **Dylanwad**

Gall cyfathrebu ymchwil yn effeithiol alluogi cyrraedd ac ymgysylltu â llunwyr polisi ac unigolion dylanwadol allweddol, gan ddarparu cyfle i siapio a dylanwadu ar bolisïau.

* **Gwelededd**

Gall rhannu nodau ymchwil, amcanion, dulliau, canlyniadau a fwriedir a’r potensial ar gyfer effaith y tu hwnt i’r byd academaidd helpu i ledaenu’r neges. Gall gefnogi’r diwylliant ymchwil o fewn yr adran, y gyfadran neu’r sefydliad ehangach ac mae’n helpu i ddarparu tystiolaeth ar gyfer craffu allanol.

* **Cyllid**

Gall gallu cyfleu prosiect ymchwil yn llwyddiannus helpu i sicrhau cyllid gan ei fod yn galluogi'r rhai sy'n dyfarnu'r cyllid i ddeall yr ymchwil a'r effaith bosibl yn glir. Gall cyfathrebu ar gyfer yr ymchwil gyfan ochr yn ochr â lledaenu effeithiol hefyd gefnogi cyfleoedd ariannu yn y dyfodol.

Nawr bod rhai o'r prif resymau pam ei bod hi'n bwysig cyfathrebu ymchwil yn effeithiol wedi'u nodi, mae'n hanfodol ystyried y ffordd orau o wneud hyn.

Cofiwch, gall cydweithwyr yn y Gyfadran, y Swyddfa Ymchwil a thimau marchnata canolog i gyd gefnogi gyda chyfathrebu drwy gydol cylch oes eich prosiectau ymchwil – nid ydych chi ar eich pen eich hun!

## Cynllunio Cyfathrebu

### Beth sydd angen ei gyfathrebu?

Nodwch y prif faterion sydd angen eu cyfathrebu a sut y bydd hyn yn cefnogi’r prosiect ymchwil.

Fel pwynt cychwyn, ystyriwch:

* Beth mae pobl angen ei wybod am yr ymchwil?
* Nodau ac amcanion y bwriedir
* Effaith a fwriedir
* Unrhyw ‘alwadau i weithredu’ - beth fydd yn helpu i siapio a chryfhau’r ymchwil?
* Sut fydd pobl yn defnyddio'r ymchwil?
* Defnydd o fewn cylchoedd academaidd
* Defnydd y tu hwnt i’r byd academaidd: Cymdeithas, dylanwadu ar bolisi, economi neu effaith amgylcheddol ayyb…
* Pwy fydd yn elwa o’r ymchwil a pha gyfleoedd ar gyfer cyfranogiad y byddant yn eu cael?
* Beth yw pwrpas y cyfathrebu?
* Cynyddu ymwybyddiaeth
* Rhannu gwybodaeth
* Cydweithrediad
* Annog Ymgysylltu
* Beth yw’r negeseuon allweddol a’r penawdau sydd i’w cyfleu?
* Sut fyddai elfennau craidd yr ymchwil yn cael eu hesbonio i gynulleidfa nad yw’n academaidd? Cadwch y neges yn gryno ac yn hawdd ei deall
* Gall y rhain newid wrth i’r ymchwil fynd yn ei flaen, felly awgrymir eich bod yn eu hadolygu’n rheolaidd
* Cefnogwch gyda thystiolaeth neu adnoddau lle bynnag y bo’n bosibl

### Pryd mae angen cyfathrebu’r ymchwil?

Gall cyfleoedd cyfathrebu godi, a byddant yn codi, ar wahanol adegau yn ystod ac ar ôl y prosiect ymchwil. Felly mae hi’n allweddol ceisio cynllunio a pharatoi ar gyfer y cyfleoedd hyn cyn gynted â phosibl.

Mae cyfleoedd cyfathrebu allweddol yn ystod y cylch bywyd ymchwil yn cynnwys:

* Cam ariannu (os yn berthnasol)
* Crëwch gais ariannu clir sydd wedi’i ystyried yn ofalus a sicrhau ei fod yn cael ei adolygu gan gymheiriaid
* Sicrhewch fod [**effaith**](https://wrexham.ac.uk/research/our-research/research-services/impact/) wedi’i ystyried o’r cychwyn cyntaf ac y ceisir cefnogaeth y Rheolwyr Effaith
* Ceisiwch gymorth y [**Rheolwyr Datblygu**](https://wrexham.ac.uk/research/our-research/research-services/funding/) cyn gynted â phosibl
* Nodwch y prif nodau, dulliau a’r canlyniadau a ddymunir mewn ffordd sy'n hawdd ei deall i'r rhai y tu allan i'r maes ymchwil
* Cyhoeddwch unrhyw gyllid a enillir fel stori newyddion da o fewn y sefydliad a thu hwnt (fel sy’n berthnasol) e.e. rhannu’r manylion gyda’r Swyddfa Ymchwil a all yna’u rhannu drwy’r Cyfryngau Cymdeithasol, Campus Talk, Research Monthly ayyb…
* Gall y **Partneriaid Busnes Cyllid** gefnogi gyda chyllidebu. Ystyriwch gyllidebu ar gyfer cyfathrebu ‘yn ystod prosiect’ ac ‘yn dilyn prosiect’, lle mae’r cais am gyllid yn caniatáu
* Cychwyn yr ymchwil
* A yw cyd-weithwyr a chymheiriaid yn gwybod am ymchwil newydd?
* A yw’r sefydliad ehangach y gwybod am y prosiect, sut y caiff ei ariannu a phwy sy’n cyd-weithio ar yr ymchwil?
* A oes rhywle i ddangos straeon newyddion, a rhoi dolenni i gyhoeddiadau a gwybodaeth allweddol ynghylch y prosiect wrth i’r ymchwil fynd yn ei flaen? Gall y Rheolwyr Effaith Ymchwil greu tudalennau penodol ar wefan y Brifysgol, gwnewch gais drwy’r **Swyddfa Ymchwil**.
* Sut fydd y cyhoedd yn cael gwybod am yr ymchwil, yr effaith arfaethedig a’r cyfleoedd am ymgysylltu?
* A yw llunwyr polisi allweddol a phartïon sydd â diddordeb yn ymwybodol fod y prosiect wedi cychwyn a’r hyn y mae hynny’n ei olygu iddynt?
* Ymchwil ar y gweill
* Sicrhewch eich bod yn diweddaru partïon mewnol ac allanol ynghylch unrhyw ddigwyddiadau a cherrig milltir allweddol yn y prosiect
* Ystyriwch rannu canfyddiadau rhagarweiniol (fel sy’n briodol ac fel y cymeradwyir)
* Cymerwch ran mewn digwyddiadau i sicrhau fod partïon sydd â diddordeb yn cael y wybodaeth ddiweddaraf am gynnydd e.e. Digwyddiad Agored ar gyfer Ymchwil, Seminarau Cyfadran, bod yn siaradwr gwadd mewn digwyddiadau allanol allweddol ayyb…
* Mae ysgrifennu blogiau a rhannu postiadau yn cadw’r ymchwil yn amlwg ac yn ennyn diddordeb
* Mynychwch gynadleddau, rhwydweithio neu fanteisio ar gyfleoedd cyflwyno sy’n gysylltiedig â’r ymchwil, fel sy’n briodol neu ceisiwch gefnogaeth gan eich cyd-weithwyr er mwyn ymgysylltu fel y teimlwch yn gyfforddus
* Ystyriwch gyfleoedd [**cyfnewid gwybodaeth**](https://www.ukri.org/councils/esrc/impact-toolkit-for-economic-and-social-sciences/how-to-do-effective-knowledge-exchange/), gan geisio cefnogaeth gan y tîm [**Menter**](https://wrexham.ac.uk/business/) i nodi sianeli priodol
* Lledaenu canfyddiadau
* Cynadleddau
* Cyflwyniadau
* Fforymau cyhoeddus
* Llwyfannau'r llywodraeth
* Cyfnodolion / llwyfannau cyhoeddi sy’n berthnasol i’r ymchwil
* Gwnewch y canlyniadau mor amlwg a hygyrch â phosibl fel y gall pobl ddod o hyd iddynt â’u dyfynnu
* Rhoi [mynediad agored](https://www.ukri.org/manage-your-award/publishing-your-research-findings/making-your-research-article-open-access/) i allbynnau ymchwil fel bod canlyniadau ymchwil a ariennir yn gyhoeddus ar gael i bawb, am ddim
* Rhannu Postiadau
* Byddwch yn agored i a manteisiwch ar gyfleoedd cyfryngau sy’n berthnasol i’ch ymchwil - dangoswch eich bod yn arbenigwr yn eich maes
* Parhewch i ddefnyddio’r rhwydweithiau a adeiladwyd yn ystod yr ymchwil
* Ystyriwch ymchwil a chyfleoedd cyllid pellach

Crëwch gynllun yn nodi'r hyn sydd i’w gyfathrebu a pham. Ymwelwch [dudalennau gwe Cynllunio Effaith](https://wrexham.ac.uk/research/our-research/research-services/impact/impact-planning/) y Swyddfa Ymchwil ar gyfer **templedi** awgrymedig i’ch cynorthwyo gyda chynllunio’r cyfathrebu angenrheidiol ar gyfer y prosiect ymchwil.

### Gyda phwy i gyfathrebu’r ymchwil

Ystyriwch p’un ai eich cynulleidfa fewnol ynteu’ch cynulleidfa allanol:

**Cynulleidfaoedd Mewnol:**

* Cyfadran a chydweithwyr
* Myfyrwyr presennol (isradd ac ôl-radd)
* Gwasanaethau proffesiynol y brifysgol
* Uwch Reolwyr / Bwrdd y Llywodraethwyr

**Cynulleidfaoedd Allanol:**

* Y gymuned academaidd (ymchwilwyr, prifysgolion eraill)
* Partneriaid diwydiant
* Cyn-fyfyriwr
* Darpar fyfyrwyr
* Y Cyfryngau (lleol, cenedlaethol, rhyngwladol)
* Y cyhoedd
* Cyrff ariannu

Mae’n debygol bod nifer o bartïon sydd â diddordeb ac unigolion allweddol yn hawdd eu hadnabod, fodd bynnag fe gynghorir eich bod cymryd amser i ystyried holl gynulleidfaoedd targed yr ymchwil yn llawn, i sicrhau y gellir cynllunio a theilwra anghenion cyfathrebu pob cynulleidfa.

Bydd eich Cynllun Effaith yn eich cynorthwyo gydag adnabod a chadw cofnod o bartïon sydd â diddordeb, dyma rai esiamplau fel pwynt cychwyn:

* Unrhyw [**lunwyr polisi**](https://www.ukri.org/councils/esrc/impact-toolkit-for-economic-and-social-sciences/how-to-influence-policymakers/different-types-of-policymakers/) sy’n berthnasol i’r prosiect ymchwil sydd â’r potensial o allu dylanwadu ar newid
* Arbenigwyr yn y maes a’r rheiny sydd â phŵer a dylanwad
* Y gymuned ymchwil ehangach a all fod â diddordeb yng nghanlyniadau ac effaith y prosiect
* Grŵp cyfranogwyr
* Y Cyfryngau
* Cymunedau / rhannau o gymdeithas a all gael eu heffeithio (yn andwyol neu’n gadarnhaol) gan yr ymchwil
* Cyrff anllywodraethol

Mae [**Templed Dadansoddi 3i**](https://wrexham.ac.uk/research/our-research/research-services/impact/impact-planning/) yr Athro Mark Reed yn helpu i nodi Diddordeb, Dylanwad ac Effaith partion perthnasol ac yn darparu lle i nodi cynlluniau ymgysylltu.

Mae’r [**Templed Dadansoddi'r Cyhoedd a Rhanddeiliaid**](https://wrexham.ac.uk/research/our-research/research-services/impact/impact-planning/) hefyd yn adnodd da ar gyfer nodi cynulleidfaoedd posibl.

### Sut i gyfathrebu ymchwil

Mae’r ‘sut’ yn ddibynnol ar y mater sy’n cael ei gyfathrebu, y gynulleidfa darged a’r adnoddau sydd ar gael. Mae gan bob dull fanteision ac anfanteision sydd angen eu hystyried mewn perthynas â hygyrchedd, cyflwyniad a’r defnydd(wyr) terfynol.

Mae’n well teilwra cyfryngau a dulliau cyfathrebu i’r gynulleidfa darged, gan ddefnyddio adnoddau gweledol a rhyngweithiol lle bynnag y bo modd ac fel y bo’n briodol.

Cadwch y negeseuon yn glir, yn gryno a cyn rhydd o derminoleg gymhleth. Mae angen i’r defnyddiwr allu nodi’r pwyntiau allweddol yn rhydd heb fod angen iddynt weithio’n rhy galed i’w deall.

Mae’n bwysig sicrhau fod y cyfathrebu ymchwil yn hygyrch ac yn gynhwysol, gellir dod o hyd i wybodaeth bellach ar y [**Dudalen Hygyrchedd Moodle**](https://moodle.glyndwr.ac.uk/course/view.php?id=32572&section=2).

#### Dulliau Cyfathrebu

Isod mae esiamplau o ddulliau cyfathrebu y gellir eu defnyddio:

* [Cyfryngau cymdeithasol](https://www.ukri.org/councils/esrc/impact-toolkit-for-economic-and-social-sciences/how-to-use-social-media/)
* Cyfrifon swyddfa ymchwil:

|  |  |
| --- | --- |
| **Platfform** | **Cyfeiriad** |
| Bluesky | [Wrexham Uni Research / Prif Wrecsam Ymchwil](https://bsky.app/profile/wrexhamuniresearch.bsky.social%E2%80%AC) |
| LinkedIn | [Ymchwil Prif Wrecsam / Wrexham Uni Research](https://www.linkedin.com/in/ymchwil-prif-wrecsam-wrexham-uni-research-6b9911261/) |
| Research at Wrexham Teams Channel | [General | Research at Wrexham | Microsoft Teams](https://teams.microsoft.com/l/team/19%3ABwZ2TLzNwpxeuv3Od9JuwBZBV-FLFe4IBzZrkFhiB1Y1%40thread.tacv2/conversations?groupId=f2de6032-6ea6-48e3-bb90-4ad0698fa092&tenantId=0bba78d8-4f4d-4dd9-9b5a-ee121b116efe) |

* Mae cyfrifon cyfryngau cymdeithasol y Brifysgol yn cael eu rheoli drwy’r **Tîm Marchnata a Chyfathrebu**
* Gellir gwneud cyfrifon cyfryngau cymdeithasol personol ar gyfer dibenion proffil academaidd, os dymunir
* Amlgyfrwng
* [**Sgyrsiau Campws**](https://wgyou.glyndwr.ac.uk/news/campus-talk-20-3/)
* Cylchlythyrau: [**Cylchlythyrau Swyddfa Ymchwil**](https://wgyou.glyndwr.ac.uk/departments/research-office/research-newsletter/), cylchlythyrau sector benodol, cylchlythyrau cyfadran neu gylchythyrau prosiectau ymchwil unigol
* Podlediadau - cysylltwch â’r tîm **Cyfryngau Creadigol** ar gyfer arweiniad ac argaeledd cyfleusterau
* Mae cynnwys fideos mewn dogfennau a chyfathrebiadau yn helpu gydag ymgysylltu
* Blogiau
* Mae’r Swyddfa Ymchwil yn cynnal cyfres o [**flogiau**](https://wrexham.ac.uk/blog/categories/research/) sy’n trafod ystod eang o bynciau ymchwil o Gyhoeddiad y Mis i Ddigwyddiad Agored ar gyfer Sesiwn Ymchwil i Gyfres Seminarau Ymchwil
* Anogir ymchwilwyr i gynhyrchu cynnwys blog am brosiectau ymchwil, cynadleddau, profiadau academaidd ayyb…
* Gellir hefyd defnyddio [**blogiau Prifysgol**](https://wrexham.ac.uk/blog/5/), blogiau cyfadran neu flogiau prosiectau ymchwil unigol
* Tudalennau gwe
* Mae [tudalennau gwe'r Swyddfa Ymchwil](https://wrexham.ac.uk/research/our-research/research-services/impact/impact-planning/) yn cwmpasu'r ddwy Gyfadran, canolfannau ymchwil a diweddariadau prosiectau ymchwil, ynghyd â llawer o faterion ymchwil eraill
* Gellir creu tudalennau prosiect ymchwil unigol ar gais
* Digwyddiadau ymgysylltu â’r cyhoedd
* Mae’r Tîm Ymchwil yn cynnal digwyddiadau ymgysylltu â’r cyhoedd megis [**Sgyrsiau Ymchwil Wrecsam**](https://wrexham.ac.uk/research/wrexham-talks/)
* Gellir trefnu digwyddiadau penodol ar gyfer prosiectau ymchwil hefyd, a gellir ceisio cymorth gan Swyddfa'r Gyfadran / Swyddfa Ymchwil
* Mae’r brifysgol yn defnyddio [**Eventbrite**](https://www.eventbrite.co.uk/help/en-gb/articles/551351/how-to-create-an-event/) - cysylltwch â Swyddfa’r Gyfadran ar gyfer manylion pellach
* Cysylltiadau allweddol yn y brifysgol ar gyfer cynllunio digwyddiadau wyneb yn wyneb:

|  |  |  |
| --- | --- | --- |
| **Adran** | **Defnydd** | **Cyswllt** |
| Aramark | Arlwyo ar gyfer digwyddiadau. Gellir eu harchebu drwy borth ar-lein. Cysylltwch â'r gyfadran neu anfon e-bost at yr unigolyn a nodir | dodds-claire@aramark.co.uk |
| Archebu Ystafelloedd | Gellir archebu ystafelloedd drwy’r system ‘Archebu Ystafell’ hunan-wasanaethu ar y porth staff | roombookings@wrexham.ac.uk  |
| Derbynfa | Mae’n syniad da i'r dderbynfa fod yn ymwybodol o ddigwyddiadau mae unigolion allanol yn eu mynychu, fel y gallant gyfeirio’r mynychwyr ayyb… | reception@wrexham.ac.uk  |
| Diogelwch | Mae’n syniad da i’r adran ddiogelwch fod yn ymwybodol o ddigwyddiadau lle bydd mynychwyr allanol, yn enwedig os byddant yn cael eu cynnal wedi oriau gwaith neu’n trafod pwnc ymchwil sensitif  | security@wrexham.ac.uk  |
| Gwasanaethau Adeilad | Cofnodwch dasg os oes angen gosod ystafell neu offer. Gellir gwneud hyn drwy’r porth staff ‘Desg Gymorth Ystadau’ | buildingservices@wrexham.ac.uk  |
| Deunyddiau Hyrwyddo | Gall y tîm Marchnata roi cyngor ynghylch deunyddiau marchnata  | marketing@wrexham.ac.uk  |

* Mynychwch gyfarfodydd cymunedol, digwyddiadau busnes a chyfleoedd rhwydweithio sy’n berthnasol i’r prosiect ymchwil
* Cyflwyno i’r cyfryngau
* Mae gan dîm Cyfathrebu a Chysylltiadau Cyhoeddus y Brifysgol gronfa ddata cyfryngau
* Gellir targedu canghennau penodol o'r cyfryngau i gynnig sylwadau arbenigol ar bynciau / eitemau agenda newyddion penodol
* Gellir cynnig sylwadau ar ffurf ysgrifenedig neu drwy sgwrs gyda newyddiadurwr, yn dibynnu ar anghenion y newyddiadurwr
* Mae'r tîm Cyfathrebu a Chysylltiadau Cyhoeddus yn gweithio gyda'r ymchwilwyr i gefnogi'r broses hon
* Digwyddiadau Ymchwil y Brifysgol
* Digwyddiad Agored ar gyfer Ymchwil
* Seminarau Ymchwil Cyfadran
* Boreau Coffi
Sbringfwrdd
* Proffiliau Staff
* Mae gan Brifysgol Wrecsam [**System Wybodaeth Ymchwil**](https://wris.wrexham.ac.uk/Account/Login?ReturnUrl=%2F) sy’n lleoliad canolog ar gyfer cadw data sy’n ymwneud â gwaith gan gynnwys **grantiau ymchwil**, erthyglau cyfnodolion, myfyrwyr PhD, **prosiectau ymchwil cyfredol** ac **effaith ymchwil**. Gellir rhoi'r rhain ar adran proffil cyhoeddus [gwefan allanol y brifysgol](https://wrexham.ac.uk/staff-profiles/), sy'n helpu i hyrwyddo proffiliau a hunaniaeth ymchwilwyr
* [Canllaw Defnyddiwr System Gwybodaeth Ymchwil Wrecsam (WRIS)](https://mailglyndwrac.sharepoint.com/sites/ResearchOffice/Shared%20Documents/Forms/AllItems.aspx?id=%2Fsites%2FResearchOffice%2FShared%20Documents%2FWRIS%2FProfiles%2FUser%20Guide%20%2Epdf&parent=%2Fsites%2FResearchOffice%2FShared%20Documents%2FWRIS%2FProfiles&p=true&ct=1706701439357&or=Outlook%2DBody&cid=39F5D7F9%2DB28E%2D4E96%2D83FB%2DE5FE0FD89937&ga=1&isSPOFile=1&OR=Teams%2DHL&CT=1708633395619&clickparams=eyJBcHBOYW1lIjoiVGVhbXMtRGVza3RvcCIsIkFwcFZlcnNpb24iOiI0OS8yNDAxMDQxOTEzMCIsIkhhc0ZlZGVyYXRlZFVzZXIiOmZhbHNlfQ%3D%3D)
* [Canllaw fideo](https://mailglyndwrac.sharepoint.com/sites/ResearchOffice/_layouts/15/stream.aspx?id=%2Fsites%2FResearchOffice%2FShared%20Documents%2FWRIS%2F102101%5FVidatum%2FWalkthrough%20v2%2003%2E11%2E22%2Emp4&ct=1706701507459&or=Outlook%2DBody&cid=0F303280%2D28D2%2D42A1%2D91A6%2D1910F9D292E7&ga=1&referrer=StreamWebApp%2EWeb&referrerScenario=AddressBarCopied%2Eview%2Efee3f2c3%2Da45e%2D41d7%2Db186%2Dc8a35308b3c7&OR=Teams%2DHL&CT=1708633436200&clickparams=eyJBcHBOYW1lIjoiVGVhbXMtRGVza3RvcCIsIkFwcFZlcnNpb24iOiI0OS8yNDAxMDQxOTEzMCIsIkhhc0ZlZGVyYXRlZFVzZXIiOmZhbHNlfQ%3D%3D)
* Datganiadau i’r wasg
* Mae swyddfa'r wasg Prifysgol Wrecsam yn dod â gwybodaeth at ei gilydd ynghylch y Brifysgol gan nifer o wahanol ffynonellau
* Mae [Newyddion Diweddaraf Prifysgol Wrecsam](https://wrexham.ac.uk/news/) yn cynnwys erthyglau am yr hyn sy'n digwydd ar draws y Brifysgol. Mae categorïau yn cynnwys Busnes a Menter, newyddion y Gyfadran, newyddion Ymchwil a Phrifysgol ayyb…

* **Naomi Penrose -** Swyddog Cyfathrebiadau a Chysylltiadau Cyhoeddus

#### Cofiwch

Ychydig o bethau defnyddiol i'w cofio wrth gyfathrebu ymchwil:

* Yn unol â'r [**Canllawiau Cydymffurfio â Safonau’r Gymraeg**](https://wrexham.ac.uk/media/marketing/policies-and-documents/management/Welsh-Standards-Compliance----Concerns-and-Complaints-Guidance.pdf) mae dyletswydd ar gyrff cyhoeddus yng Nghymru i drin y Gymraeg a'r Saesneg yn gyfartal, felly rhaid sicrhau bod cyfathrebiadau'n ddwyieithog
* Gallwch ei wneud yn fwy difyr gydag [**adnoddau gweledol**](https://www.canva.com/infographics/?utm_source=google_sem&utm_medium=cpc&utm_campaign=uk_en_all_payback-generic_infographic_lower_rev_roas_bm&utm_adgroup=uk_en_all_payback-generic_infographic-custom_lower_rev_roas_bm&utm_keyword=customize+infographic&gad_source=1&gclid=EAIaIQobChMIg7_QktHRhwMV9BkGAB3PeyypEAAYAiAAEgJ60PD_BwE&gclsrc=aw.ds), offer rhyngweithiol, infograffeg, fideos a delweddau
* Mae [**ResearchGate**](https://www.researchgate.net/) yn blatfform gwych ar gyfer rhannu gwaith a chysylltu â chymheiriaid ledled y byd
* Mae angen rhoi allbynnau yn [**Storfa**](https://wrexham.repository.guildhe.ac.uk/) ar-lein y Brifysgol o fewn tri mis o gyhoeddi. Mae hyn yn sicrhau bod Mynediad Agored i’r allbynnau sy'n arfer da ac yn cefnogi cyflwyniadau [**REF**](https://www.ref.ac.uk/)
* Defnyddiwch [**ID Ymchwilydd a Chyfrannwr Agored**](https://info.orcid.org/what-is-orcid/) (ORCiD) sy'n adnabyddwr unigryw, parhaol sydd ar gael i ymchwilwyr am ddim
* Rhannwch straeon llwyddiant myfyrwyr ymchwil hefyd, gan gynnwys cyn-fyfyrwyr llwyddiannus a'u cyfraniadau i'r maes

## Gwerthuso Llwyddiant Cyfathrebu

Monitrwch pa mor dda mae strategaethau cyfathrebu yn gweithio drwy gydol y prosiect. Cynlluniwch fesurau meintiol / ansoddol ar gyfer monitro o'r cychwyn e.e. nifer yr ymweliadau sydd gan dudalen we, gweithgaredd ymgysylltu (nifer y bobl sydd wedi hoffi, ail-bostio) postiadau cyfryngau cymdeithasol, datganiadau adborth gan ddarllenwyr cylchlythyrau neu fynychwyr digwyddiadau ac ati… a newidiwch y cyfathrebu os oes angen.

## Prif Gysylltiadau

|  |  |
| --- | --- |
| [**Swyddfa Ymchwil**](https://wrexham.ac.uk/research/our-research/research-services/our-staff/)Cysylltwch â thîm y Swyddfa Ymchwil gydag unrhyw newyddion, diweddariadau neu ymholiadau sy'n ymwneud ag ymchwil. Mae'r tîm yn hapus i gefnogi rhannu cyfathrebiadau trwy lwyfannau cyfryngau cymdeithasol, blogiau, Sgyrsiau Campws ac ati… | researchoffice@wrexham.ac.uk  |
| **Naomi Penrose**Swyddog Cyfathrebiadau a Chysylltiadau Cyhoeddus | Naomi.Penrose@wrexham.ac.uk  |

## Rhagor o adnoddau

|  |
| --- |
| **Eventbrite**  |
| Mae gan Swyddfeydd y Gyfadran, tîm y Genhadaeth Ddinesig a thîm y Swyddfa Ymchwil gyfrif Eventbrite a gellir cysylltu â nhw ynglŷn â'r gefnogaeth sydd ar gael i drefnu digwyddiad.  | [**Canllaw Dechrau Cryno ar Eventbrite**](https://www.eventbrite.co.uk/blog/quick-start-guide/)[**Awgrymiadau a Chanllawiau Eventbrite**](https://www.eventbrite.co.uk/blog/category/tips-and-guides/) |
| **LinkedIn** |
| Dadansoddiad o'r camau i greu cynllun cyfathrebu ymchwil | [**Creu Cynllun Cyfathrebu Ymchwil**](https://www.linkedin.com/advice/3/what-steps-creating-research-communication-plan) |
| **Templed Cynllunio** |
| Defnyddiwch dempledi'r Swyddfa Ymchwil i fapio gweithgareddau cyfathrebu sy'n ofynnol ar gyfer prosiect ymchwil | [**Tudalennau Gwe Cynllunio Effaith**](https://wrexham.ac.uk/research/our-research/research-services/impact/impact-planning/) |
| **Pecyn Cymorth Ymchwil ac Arloesi'r DU (UKRI)** |
| Mae cyfoeth o adnoddau ym mhecyn cymorth UKRI i gefnogi cyfathrebu ymchwil. Yn amrywio o ‘Sut i ymgysylltu’n effeithiol â’r cyhoedd’ i ‘Sut i gynllunio a datblygu cyhoeddiadau. | [**Pecyn Cymorth Effaith**](https://www.ukri.org/councils/esrc/impact-toolkit-for-economic-and-social-sciences/) |